Document ID: 31997R1300

Ir-Regolament tal-Kunsill (KE) Nru 1300/97
tat-30 ta’ Ġunju 1997
li jemenda r-Regolament (KEE) Nru 4088/87 li jiffissa l-kondizzjonijiet għall-applikazzjoni tad-dazji doganali preferenzjali fuq l-importazzjoni ta’ ċerti fjuri li ġejjin minn Ċipru, l-Iżrael, il-Ġordan, il-Marokk, u x-Xatt tal-Punent tal-Medda ta’ Gaża
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 113 tiegħu,
Wara li kkunsidra l-proposta mill--Kummissjoni,
Billi l-Protokolli Addizzjonali li jinsabu mal-Ftehim għall-Assoċjazzjoni u Kooperazzjoni bejn il-Komunità Ekonomika Ewropea u Ċipru, l-Israel, il-Ġordan u il-Marokk jipprovdu għal dazji doganali preferenzjali fuq il-ward u l-qronfol importati fil-Komunità fil-limiti tal-kwoti ta’ tariffi miftuħa għall-fjuri maqtugħin friski kollha tas-subintestatura tan-Nomenklatura Maqgħuda 0603 10 li joriġinaw f’dawn il-pajjizi; billi, skond ir-Regolament (KEE) Nru 1134/91 [1], ix-Xatt tal-Punent u l-Medda ta’ Gaża jgawdu minn trattament ta’ tariffa preferenzjali għal-ċerti prodotti ta’ l-agrikoltura, li jinkludu fjuri maqtugħa tas-subintestatura tan-Nomenklatura Maqgħuda 0603 10, fl-limiti ta’ kwota annwali; billi dawn il-vantaġġi ta’ tariffi japplikaw biss għall-importazzjoni li għaliha ċerti ħtiġiet tal-prezz speċifikati fir-Regolament (KEE) Nru 4088/87 [2] jintlaħqu; billi l-kundizzjonijiet tal-prezz li għandhom jiġu rispettati għall-prodotti importati huma determinati billi jitqabblu l-prezzijiet tagħhom mal-prezzijiet tal-produtturi tal-Komunità;
Billi bid-Deċiżjoni 96/206/KEFA, KE [3] il-Komunità kkonkludiet Ftehim Interim ma’ l-Iżrael dwar kummerċ u kwistjonijiet li għandhom x’jaqsmu mal-kummerċ; billi dan inkluda ftehim fil-forma ta’ bdil ta’ ittri konkluż bejn il-Komunità u l-Iżrael fuq importazzjoni fil-Komunità ta’ fjuri maqtugħin friski u blanzuni tal-fjuri tajbin għall-bukketti jew għal għanijiet ta’ tiżjin; billi, skond il-ftehim imsemmi l-aħħar, il-Komunità u l-Iżrael ftehmu li jaġġustaw il-proċeduri dwar kif għandhom jiġu stabbiliti l-prezzijiet tal-produtturi tal-Komunità u l-irrekordjar tal-prezzijiet ta’ l-importazzjoni;
Billi, bħala riżultat tan-negozjati mal-Marokk għall-konklużjoni ta’ Ftehim ta’ Assoċjazzjoni, li wasslu għall-ftehim inter alia dwar l-aġġustament, implimentat bir-Regolament (KE) Nru 3057/95 [4], tat-tariffa tal-kwoti tal-fjuri, l-istess aġġustamenti kif riferiti hawn fuq fil-proċeduri biex jiġu stabbiliti l-prezzijiet tal-produtturi tal-Komunità u l-irrekordjar tal-prezzijiet ta’ l-importazzjoni kienu miftehim;
Billi d-disposizzjonijiet tal-Ftehim mal-pajjiżi l-oħra tal-Mediterrran koperti bir-Regolament (KEE) Nru 4088/87 fuq l-importazzjoni tal-fjuri ma tispeċifika ebda metodu biex jiġu stabbiliti l-prezzijiet tal-produttur u ta’ l-importazzjoni tal-Komunità; billi jrid jiġi assigurat li l-proċeduri l-ġodda għandhom jiġu applikati għal kull importazzjoni li toriġina mill-pajjiżi tal-Mediterran koperti bir-Regolament (KEE) Nru 4088/87;
Billi r-Regolament (KEE) Nru 4088/87 għandu jiġi emendat skond dan,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 4088/87 huwa b’dan emendat kif ġej:
1. L-Artikoli 2, 3 u 4 għandhom jiġu sostitwiti b’dan li ġej:
"Artikolu 2
1. Għal prodott u oriġini partikolari, id-dazju doganali preferenzjali għandu jkun japplika biss jekk il-prezz tal-prodott importat ikun ta’ l-anqas 85 % tal-prezz tal-produttur tal-Komunità kif riferit fl-Artikolu 3.
2. Il-prezzijiet ta’ l-importazzjoni applikabbli għall-perjodi ta’ gimgħatejn għandhom jiġu stabbiliti għal kull wieħed mill-prodotti u oriġini ndikati fl-Artikolu 1.
Prezzijiet bħal dawk għandhom jiġu stabbiliti kull ħmistax il-jum għall-ġimgħatejn li jiġu wara d-data li fiha jiġu stabbiliti.
Il-prezzijiet ta’ l-importazzjoni għandhom jiġu stabbiliti fuq il-bażi tal-medja tal-prezzijiet rekordjati fis-swieq ta’ importazzjoni rappresentattivi tal-Komunità.
3. Id-dazju doganali preferenzjali għandu jiġi sospiż u d-dazju tat-Tariffa Doganali Komuni introdott għal xi prodott u oriġini partikolari jekk il-prezz ta’ importazzjoni stabbilit kif speċifikat fil-paragrafu 2 ikun inqas minn 85 % tal-prezz tal-produttur tal-Komunità stabbilit kif speċifikat fl-Artikolu 3.
4. Id-dazju doganali preferenzjali għandu jiġi ntrodott mill-ġdid għal xi prodott u oriġini partikolari jekk il-prezz ta’ importazzjoni stabbilit kif speċifikat fil-paragrafu 2 ikun 85 % jew iżjed tal-prezz tal-produttur tal-Komunità stabbilit kif speċifikat fl-Artikolu 3.
Artikolu 3
1. Il-prezzijiet tal-prodtturi tal-Komunità applikabbli għal perjodi ta’ ġimgħatejn għandhom jiġu stabbiliti għal kull wieħed mill-erba’ prodotti indikati fl-Artikolu 1. Prezzijiet bħal dawk għandhom jiġu stabbiliti kull ħmistax il-jum għall-ġimgħatejn li jiġu wara d-data li fiha jiġu stabbiliti.
2. Il-prezzijiet tal-produtturi tal-Komunità għandhom jiġu stabbiliti fuq il-bażi ta’ medja tal-prezzijiet tal-produtturi rrekorjati fis-swieq rappresentattivi tal-produzzjoni tal-Komunità.
Artikolu 4
Fin-nuqqas ta’ prezzijiet rappreżentattivi biżżejjed biex jippermettu l-istabbiliment tal-prezzijiet ta’ l-importazzjoni u/jew tal-produtturi tal-Komunità kif speċifikat fl-Artikoli 2(2) u 3 (2) rispettivament, għandhom ikunu stabbiliti fuq il-bażi ta’ l-aħħar prezzijiet stabbiliti."
2. L-Artikolu 5(2) għandu jiġi sostitwit b’dan li ġej:
"2. Skond il-proċedura provduta fil-paragrafu 1, il-Kummissjoni għandha:
(a) tistabbilixxi l-prezzijiet ta’ l-importazzjoni kif provdut fl-Artikolu 2(2) u l-prezzijiet tal-produtturi tal-Komunità kif provdut fl-Artikolu 3(2);
(b) fejn xieraq, jiġi sospiż id-dazju doganali preferenzjali u introdott mill-ġdid id-dazju tat-Tariffa Doganali Komuni, jew introdott mill-ġdid id-dazju doganali preferenzjali.
Madankollu, bejn il-laqgħat tal-Kumitat ta’ Ġestjoni, dawn il-miżuri għandhom ikunu adottati mill-Kummissjoni."
Artikolu 2
Tnax-il xahar wara d-dħul fis-seħħ ta’ dan ir-Regolament, il-Kummissjoni għandha tippreżenta lill-Kunsill rapport ta’ stima dwar l-implimentazzjoni ta’ din is-sistema l-gdida ta’ kif jiġu stabbiliti l-prezzijiet tal-produtturi tal-Komunità, possibilment akkompanjat minn proposti għall-aġġustamenti li għandhom isiru għalih.
Artikolu 3
Dan ir-Regolament għandu jidħol fi-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, it-30 ta’ Ġunju 1997.

Labels: 3
18
6